GLC kemur í stað GLK sportjeppans sem hverfur nú af sjónarsviðinu . Hinn nýi GLC er fallega hannaður og með mun straumlínulagaðri og sportlegri línur en GLK . Framendinn er svipsterkur með áberandi framljósum og afturhlutinn hallar aftur og ber keim af coupe lagi . Innanrýmið er fallegt og vandað og þar fara saman aukið rými , meiri þægindi og nýjasta tækni GLC fæst bæði með aflmiklum og sparneytnum dísil - og bensínvélum og eldsneytiseyðslan lækkar að meðaltali um 19% miðað við fyrri gerð .